ΑΠΟΦΑΣΕΙΣ
Αριθμ. απόφ. 8/31-01-2024
Έγκριση εφαρμογής της «Μελέτης Αποκατάστασης Κυκλοφορίας» κατά τη φάση κατασκευής
του έργου «Δημιουργία Πάρκου Ναυτικής Παράδοσης: ΟΔΥΣΣΕΑΣ: Οι Έλληνες και η Θάλασ-
σα», σε οδικά τμήματα της ευρύτερης περιοχής του Φαληρικού Δέλτα», μετά την υπ’ αρ.
226/22.8.2023 απόφαση Δημοτικού Συμβουλίου και την υπ’ αρ. 102333/28.12.2023 διαπιστω-
τική πράξη Αποκεντρωμένης Διοίκησης Αττικής», και σύμφωνα με την υπ’ αρ. 8/31.1.2024
απόφαση του Δημοτικού Συμβουλίου του Δήμου Παλαιού Φαλήρου.
ΤΟ ΔΗΜΟΤΙΚΟ ΣΥΜΒΟΥΛΙΟ ΠΑΛΑΙΟΥ ΦΑΛΗΡΟΥ
Έχοντας υπόψη:
1. Τον ν. 5022/2023 «Δημιουργία Πάρκου Ναυτικής
Παράδοσης - Κύρωση Σύμβασης δωρεάς μεταξύ της
εταιρείας “Κύκλωψ Αστική μη Κερδοσκοπική Εταιρεία”
και του Ελληνικού Δημοσίου και λοιπές επείγουσες διατάξεις του Υπουργείου Εθνικής Άμυνας» (Α’ 33), ο οποίος
διευθετεί ιδιοκτησιακά, χωροταξικά και πολεοδομικά
ζητήματα και ρυθμίζει εκ νέου το ιδιοκτησιακό καθεστώς
τόσο των χερσαίων όσο και των θαλασσίων περιοχών,
προκειμένου να υλοποιηθεί η κατασκευή πολιτιστικού
χώρου - Πάρκου Ναυτικής Παράδοσης με την επωνυμία
«Οδυσσέας - Οι Έλληνες και η Θάλασσα», στην ευρύτερη
περιοχή του Φαληρικού Δέλτα,
2. την παρ. 2 του άρθρου τρίτου του ν. 5022/2023 (Α’ 33):
«2. Για την υλοποίηση του Πάρκου Ναυτικής Παράδοσης, η παραλιακή οδός καταργείται και συνενώνεται ως
τμήμα του δημοσίου ακινήτου με ΑΒΚ 1719, σύμφωνα
με τους όρους του από 26 Νοεμβρίου 2013 π.δ. «Έγκριση
προγράμματος ολοκληρωμένης ανάπλασης του Φαληρικού Όρμου και Στρατηγικής Μελέτης Περιβαλλοντικών
Επιπτώσεων αυτού» (Α.Α.Π. 443) και παραχωρείται, κατά
χρήση, χωρίς αντάλλαγμα και για αόριστο χρόνο στο
ΓΕΝ, το οποίο εμφαίνεται υπό τμήμα (Γ) υπό στοιχεία Δ2,
Δ3,..., Δ7, Δ29, Δ17, 21’, Δ18, 20’, Δ16, Δ15, Δ14, 14’, Δ12,
13’, Δ2 στο από Νοεμβρίου 2022 τοπογραφικό διάγραμμα Τ-2022/1 του Γ’ Κλάδου του ΓΕΝ με κλίμακα 1:500 που
προσαρτάται ως Παράρτημα A-2 στον παρόντα νόμο»,
δυνάμει της οποίας καταργείται το τμήμα (Γ) της παραλιακής οδού, όπως εμφαίνεται στο προσαρτημένο στον
νόμο τοπογραφικό διάγραμμα Τ-2022/1, και συνενώνεται
ως τμήμα του δημοσίου ακινήτου με ΑΒΚ 1719, το οποίο
εκ των υστέρων με προσθήκη και ανακατανομή επιπλέον
εκτάσεων, παραχωρείται, κατά χρήση, χωρίς αντάλλαγμα
και για αόριστο χρόνο στο ΓΕΝ, προκειμένου να διαμορφωθεί το οικόπεδο για την υπό ανέγερση οικοδομή του
Πάρκου Ναυτικής Παράδοσης,
3. την συμπεριλαμβανόμενη στο από 06-12-2013 π.δ.
«Έγκριση προγράμματος ολοκληρωμένης ανάπλασης
του Φαληρικού Όρμου και Στρατηγικής Μελέτης Περιβαλλοντικών Επιπτώσεων αυτού» (Α.Α.Π. 443), κυκλο-
φοριακή μελέτη της περιοχής του Φαληρικού Όρμου,
συμφώνως της οποίας προβλέπεται η διάνοιξη οδού
ανάμεσα στη δυτική πλευρά των υφισταμένων αθλητικών εγκαταστάσεων των κολυμβητικών δεξαμενών
του ΠΟ.Α.ΚΕ. και του διαμορφωθέντος οικοπέδου του
υπό κατασκευή Πάρκου Ναυτικής Παράδοσης, όπως εμφαίνεται στο προσαρτημένο στον νόμο τοπογραφικό
διάγραμμα Τ-2022/1,
4. την υπ’ αρ. 6560/8-3-2023 «Μελέτη Αποκατάστασης Κυκλοφορίας» κατά τη φάση κατασκευής του έργου:
«Δημιουργία Πάρκου Ναυτικής Παράδοσης: ΟΔΥΣΣΕΑΣ: Οι Έλληνες και η Θάλασσα», με τη συνημμένη τε-
χνική έκθεση και οριζοντιογραφία, την οποία υπέβαλε
ο φερόμενος ιδιοκτήτης προκειμένου να γίνει έναρξη
εργασιών για την κατασκευή του έργου: «Δημιουργία
Πάρκου Ναυτικής Παράδοσης: ΟΔΥΣΣΕΑΣ: Οι Έλληνες
και η Θάλασσα», και όπου προβλέπονται οι απαιτούμενες
προσωρινές κυκλοφοριακές ρυθμίσεις για τμήμα του
οδικού δικτύου του παραλιακού δρόμου της περιοχής
του Φαληρικού Δέλτα,
5. την υπ’ αρ. 28/5-3-2023 (ΑΔΑ: 6ΣΙΤΩΞΕ-ΣΟΕ) απόφαση Επιτροπής Ποιότητας Ζωής περί έγκρισης της ανω-
τέρω μελέτης προσωρινών κυκλοφοριακών ρυθμίσεων
και διαβίβασή της στο Δ.Σ.,
6. την υπ’ αρ. 55/15-3-2023 (ΑΔΑ: 6Β37ΩΞΕ-0ΤΑ) απόφαση Δημοτικού Συμβουλίου περί έγκρισης της «Με-
λέτης Αποκατάστασης Κυκλοφορίας» κατά τη φάση
κατασκευής του έργου «Δημιουργία Πάρκου Ναυτικής
Παράδοσης: ΟΔΥΣΣΕΑΣ: Οι Έλληνες και η Θάλασσα»,
7. την υπ’ αρ. 20973/7-8-2023 τροποποιημένη «Μελέτη
Αποκατάστασης Κυκλοφορίας» κατά τη φάση κατασκευής του έργου «Δημιουργία Πάρκου Ναυτικής Παράδο-
σης: ΟΔΥΣΣΕΑΣ: Οι Έλληνες και η Θάλασσα», με συνημΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1061
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
μένη επικαιροποιημένη οριζοντιογραφία, στην οποία
εμφαίνεται ο κόμβος ΒΑ της εργοταξιακής ζώνης με την
επισήμανση «Βόρεια Διάταξη Αναστροφής», μετατοπισμένος εντός αυτής (κατά τα λοιπά ισχύει η προϋπάρ-
χουσα τεχνική έκθεση), προκειμένου να βελτιστοποιηθεί
η εξυπηρέτηση των κυκλοφοριακών φόρτων εντός του
επικείμενα διαμορφωθέντος τοπογραφικού αναγλύφου,
για την ομαλή και ασφαλή διεξαγωγή της κυκλοφορίας
των οχημάτων, μηχανημάτων έργου, οχημάτων έκτακτης ανάγκης καθώς και πεζών και Ατόμων με Αναπηρία
(ΑμεΑ) στην περιοχή των εκτελουμένων έργων,
8. την υπ’ αρ. 71/2023 απόφαση Ε.Π.Ζ. περί «Έγκρισης
τροποποίησης της υπ’ αρ. 28/05-03-2023 (ΑΔΑ: 6ΣΙΤΩΞΕ-ΣΟΕ) απόφασης Ε.Π.Ζ. «Μελέτη Αποκατάστασης
Κυκλοφορίας» κατά τη φάση κατασκευής του έργου:
«Δημιουργία Πάρκου Ναυτικής Παράδοσης: ΟΔΥΣΣΕΑΣ: Οι Έλληνες και η Θάλασσα», σε οδικά τμήματα της
ευρύτερης περιοχής του Φαληρικού Δέλτα» και διαβίβασή της στο Δ.Σ.,
9. την υπ’  αρ. 226/22-08-2023 απόφαση Δ.Σ. περί
«Έγκρισης τροποποίησης της υπ’ αρ. 55/15-3-2023 (ΑΔΑ:
6Β37ΩΞΕ-0ΤΑ) απόφασης Δ.Σ.: «Μελέτη Αποκατάστασης Κυκλοφορίας» κατά τη φάση κατασκευής του έργου:
«Δημιουργία Πάρκου Ναυτικής Παράδοσης: ΟΔΥΣΣΕΑΣ:
Οι Έλληνες και η Θάλασσα», σε οδικά τμήματα της ευρύτερης περιοχής του Φαληρικού Δέλτα»,
10. την υπ’  αρ. 102333/28-12-2023 διαπιστωτική πράξη της Αποκεντρωμένης Διοίκησης Αττικής
(33021/29.12.2023 οικ.), δυνάμει της οποίας τεκμαίρεται η έγκριση της υπ’ αρ. 226/22-08-2023 απόφασης του
Δημοτικού Συμβουλίου του Δήμου Παλαιού Φαλήρου,
και αποστέλλεται στον Δήμο προκειμένου να ακολουθηθεί η διαδικασία του άρθρου 109 του Κώδικα Οδικής
Κυκλοφορίας (ΚΟΚ) (ν. 2696/1999, Α’ 57) (δημοσίευση
στο ΦΕΚ),
11. το άρθρο 52 του Κώδικα Οδικής Κυκλοφορίας
(ν. 2696/1999, Α’ 57), όπως αντικαταστάθηκε με την παρ.
9 του άρθρου 48 του ν. 4313/2014 (Α’ 261) και τροποποιήθηκε με το άρθρο 60 του ν. 5003/2022 (Α’ 230),
12. το γεγονός ότι με την παρούσα απόφαση δεν προκαλείται δαπάνη σε βάρος του προϋπολογισμού του Δή-
μου και ως εκ τούτου του κρατικού προϋπολογισμού,
αποφασίζουμε:
Την εφαρμογή των ακόλουθων κυκλοφοριακών ρυθμίσεων συμφώνως με την υπ’ αρ. 20973/07-08-2023 τρο-
ποποιημένη «Μελέτη Αποκατάστασης Κυκλοφορίας» και
όπως εμφαίνονται στις συνημμένες επικαιροποιημένες
οριζοντιογραφίες ως ακολούθως:
(α) Διαμόρφωση ζώνης μονόπλευρης επιτρεπόμενης
στάθμευσης κατά μήκος της οδού Ι. Φιξ, με ανακατανομή
του διαθέσιμου υφιστάμενου εύρους οδοστρώματος
της οδού:
Η υφιστάμενη διατομή της οδού Ι. Φιξ διαθέτει συνολικό πλάτος οδοστρώματος μεταξύ κρασπέδων
8,50 μ. για μία ανά κατεύθυνση λωρίδα κυκλοφορίας
και εκατέρωθεν πλευρικά πεζοδρόμια πλάτους 2,0 μ.
περίπου. Το υπόψη εύρος οδοστρώματος των 8,50 μ.
είναι σημαντικά μεγαλύτερο από το απαιτούμενο για
αποκλειστική αμφίδρομη κυκλοφορία οχημάτων, ενώ
παράλληλα δεν επαρκεί για αμφίπλευρη παρόδια στάθμευση με ταυτόχρονη εξυπηρέτηση της αμφίδρομης
κυκλοφορίας οχημάτων στο υπολειπόμενο εύρος. Το
υπερβάλλον πλάτος οδοστρώματος ενθαρρύνει το
φαινόμενο αμφίπλευρης παρόδιας στάθμευσης, που
παρατηρείται συχνά και με ιδιαίτερα έντονη πυκνότητα
παρά την υφιστάμενη απαγορευτική σήμανση, κατά τις
ώρες αιχμής της λειτουργίας των δραστηριοτήτων και
εγκαταστάσεων των οποίων η πρόσβαση εξυπηρετείται
από την οδό Φιξ. Το φαινόμενο αυτό οδηγεί σε έντονες
εμπλοκές και συνθήκες μειωμένης οδικής ασφάλειας,
καθώς και κυκλοφοριακής συμφόρησης της κύριας κυκλοφορίας, λόγω της αδυναμίας διασταύρωσης αντίθετα
κινούμενων οχημάτων, ιδιαίτερα εάν ένα από τα διασταυρούμενα οχήματα είναι φαρδύτερο από ένα κοινό
επιβατικό όχημα.
Για την βελτίωση του επιπέδου ασφάλειας και των
κυκλοφοριακών συνθηκών, προτείνεται η ανακατανομή του υφιστάμενου εύρους οδοστρώματος των
διατηρούμενων σε λειτουργία τμημάτων της οδού
(κατά την περίοδο προσωρινής διακοπής της συνέχειας της οδού για την εκτέλεση έργων) με εφαρμογή
οριζόντιας διαγράμμισης (βλ. τυπική διατομή, σχέδιο 965-01-10-PK-GO-ODO-01_0) για τον καθορισμό
μονόπλευρης ζώνης επιτρεπόμενης στάθμευσης με
πλάτος 2,50 μ. από την δεξιά πλευρά του εισερχόμενου οχήματος στα επιμέρους δύο τμήματα της Ι. Φιξ,
αποδίδοντας το υπόλοιπο πλάτος των 6,0 μ. σε μία ανά
κατεύθυνση λωρίδα κύριας κυκλοφορίας επαρκούς
εύρους 3,0 μ. εκάστη, με μεταξύ τους διαχωρισμό με
διπλή διαχωριστική διαγράμμιση.
(β) Εγκατάσταση προσωρινής κυκλοφοριακής σήμανσης κατά την διάρκεια διακοπής της συνέχειας της οδού
Ι. Φιξ:
Η προσωρινή κυκλοφοριακή σήμανση περιλαμβάνει:
(1) Προσωρινές πληροφοριακές πινακίδες οι οποίες
προβλέπεται να τοποθετηθούν κατά μήκος του περιμετρικού οδικού δικτύου (πινακίδες Π1, Π2, Π3, Π6 και Π7),
για την καθοδήγηση της κυκλοφορίας προς τις υφιστάμενες δραστηριότητες/εγκαταστάσεις κατά μήκος της Ι.
Φιξ διαμέσου της κατάλληλης διαδρομής, σε αντιστοίχιση με την εξυπηρετούμενη πρόσβασή τους από ένα
από τα δύο αδιέξοδα τμήματα της οδού Ι. Φιξ που διαμορφώνονται εκατέρωθεν της εργοταξιακής ζώνης του
Πάρκου Ναυτικής Παράδοσης. Ειδικότερα προβλέπεται
προσωρινή πληροφοριακή σήμανση καθοδήγησης των
προερχόμενων από τα νότια με προορισμό το Κλειστό
Γυμναστήριο «Σοφία Μπεφόν» για πραγματοποίηση
διαδρομής διαμέσου του Α/Κ Παλαιού Φαλήρου και
ακολούθως διαμέσου του βόρειου τμήματος της οδού
Ι. Φιξ, καθώς και των προερχόμενων από τα βόρεια με
προορισμό την Μαρίνα Φλοίσβου για πραγματοποίηση
διαδρομής διαμέσου του σηματοδοτούμενου κόμβου
της οδού Αφροδίτης και ακολούθως διαμέσου του νότιου τμήματος της οδού Ι. Φιξ.
(2) Προσωρινές πληροφοριακές πινακίδες κατά μήκος
των διατηρούμενων σε λειτουργία τμημάτων της οδού
Ι. Φιξ (πινακίδες Π1, Π4, Π5 και Π8) για την επιβεβαίωση
της επιλεγμένης διαδρομής πρόσβασης στον συγκεκριΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
μένο προορισμό (Π1), για την ενημέρωση σχετικά με την
προσωρινή διακοπή της συνέχειας της οδού Ι. Φιξ (Π4
και Π8) και για την προειδοποίηση διάταξης αναστροφής
(Π5) στα άκρα των εν λειτουργία αδιέξοδων τμημάτων
της οδού.
(3) Προσωρινές πληροφοριακές πινακίδες (Π9) στις
εισόδους της εργοταξιακής ζώνης του Πάρκου Ναυτικής
Παράδοσης.
(4) Λοιπές προσωρινές πινακίδες αναγγελίας κινδύνου
και ρυθμιστικές κατά μήκος των δύο τμημάτων της οδού
Ι. Φιξ που θα παραμείνουν σε λειτουργία ως αδιέξοδα
κατά την διάρκεια διακοπής της συνέχειας της οδού Ι.
Φιξ στην εργοταξιακή ζώνη του Πάρκου Ναυτικής Παράδοσης.
(5) Οριζόντια σήμανση/διαγράμμιση πεζοδιαβάσεων
για την διασφάλιση της συνέχειας των διαδρομών πεζών
στις περιοχές των διατάξεων αναστροφής.
Η οριζόντια σήμανση οδοστρώματος (οριζόντια διαγράμμιση διαχωρισμού λωρίδων κυκλοφορίας, ζωνών
επιτρεπόμενης στάθμευσης, πεζοδιαβάσεις και βέλη
κατεύθυνσης) θα κατασκευαστεί από το ειδικό κίτρινο
χρώμα εργοταξιακής διαγράμμισης, σύμφωνα με τις
ισχύουσες προδιαγραφές του ΥΠΟΜΕ.
Θα τοποθετηθούν οι προσωρινές ρυθμιστικές και
πληροφοριακές πινακίδες σε κίτρινο υπόβαθρο, όπως
προβλέπονται στα συνοδευτικά σχέδια, σύμφωνα με τις
ισχύουσες προδιαγραφές του ΥΠΟΜΕ. Η στήριξη των
πινακίδων θα είναι σύμφωνη με τις ΟΜΟΕ-ΚΣΑ και τις
σχετικές ΕΤΕΠ.
Οι ακριβείς διαστάσεις των πληροφοριακών πινακίδων, οι τύποι των διαγραμμίσεων, καθώς και οι θέ-
σεις και τα μήκη εφαρμογής τους θα προσδιοριστούν
στο πλαίσιο Μελέτης Εφαρμογής της Κυκλοφοριακής
Σήμανσης και σε συμβατότητα με την εγκεκριμένη
Πρότυπη τεχνική Προδιαγραφή σήμανσης εκτελούμενων έργων εντός και εκτός κατοικημένης περιοχής
(Β’ 946/2003).
Σημειώνεται ότι:
- Οι προτεινόμενες κυκλοφοριακές παρεμβάσεις δεν
απαιτούν τροποποίηση λειτουργίας φωτεινών σηματοδοτών δεδομένου ότι δεν θα προκύψουν μείζονες
επιφορτίσεις σε σχέση με την υφιστάμενη κατάσταση.
- Έχουν ληφθεί ειδικά μέτρα ασφαλείας για τον αποκλεισμό των εργοταξιακών χώρων με αντίστοιχες εργο-
ταξιακές σημάνσεις καθώς και επιπρόσθετα μέτρα για
πεζούς, Άτομα με Αναπηρία (ΑμεΑ), οχήματα έκτακτης
ανάγκης, εργοταξιακά οχήματα και υπερμεγέθη οχήματα.
- Η επί τόπου τοποθέτηση των προβλεπόμενων μέσων
κατακόρυφης και οριζόντιας κυκλοφοριακής σήμανσης,
καθώς και η συντήρηση αυτών θα εκτελείται με μέριμνα
του αναδόχου.
- Το κόστος της προμήθειας, της τοποθέτησης καθώς
και της συντήρησης της προβλεπόμενης κατακόρυφης
και οριζόντιας κυκλοφοριακής σήμανσης θα βαρύνει
τον ανάδοχο.
- Ο καθορισμός των προβλεπόμενων θέσεων στάθμευσης πρέπει να πληροί τις προδιαγραφές του άρθρου 34
του ΚΟΚ, όπως έχει τροποποιηθεί και ισχύει.
- Αν κατά το χρόνο ισχύος των μέτρων αυτών, σε σημεία του οδικού δικτύου όπου αν και φέρουν την αντί-
στοιχη κατακόρυφη κυκλοφοριακή σήμανση «απαγόρευσης στάσης και στάθμευσης - Ρ-40», διαπιστωθεί
παράνομη στάθμευση οχημάτων, η οποία δημιουργεί
έντονη κυκλοφοριακή δυσλειτουργία και δυσχεραίνει
το έργο των αρμοδίων αρχών - Αστυνομικής Αρχής
και Τροχαίας - ο ανάδοχος δεσμεύεται να τοποθετήσει
οριοδείκτες επί του οδοστρώματος, στα σημεία που θα
επισημανθούν αρμοδίως.
- Η μη τήρηση των όρων και των προϋποθέσεων που
έχουν τεθεί από τους αρμοδίους φορείς καθώς και από
την παρούσα απόφαση συνεπάγεται την αυτοδίκαιη
ανάκλησή της.
- Επισημαίνεται ότι στο εν λόγω τμήμα του οδικού
δικτύου δεν διέρχεται λεωφορειακή γραμμή Ο.Α.Σ.Α.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ο Πρόεδρος
ΚΩΝΣΤΑΝΤΙΝΟΣ ΔΑΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1061/13.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201061.pdf | Tokens: 15583]